CELEX: 
Language: et
Date: 2020-11-06 00:00:00
Title: KOMISJONI DELEGEERITUD MÄÄRUS (EL) …/…, millega muudetakse delegeeritud määrust (EL) 2019/1122 seoses liidu registri toimimisega vastavalt Euroopa Parlamendi ja nõukogu määrusele (EL) 2018/841

SELETUSKIRI
            
            
               1.DELEGEERITUD ÕIGUSAKTI TAUST
            
            
               LULUCFi määrus
                  1
                võeti vastu 30. mail 2018. Sellega kehtestati liidu üldise kasvuhoonegaaside heite vähendamise kohustuse raames esimest korda kohustused ka LULUCFi sektoris: LULUCFi määruse artikli 4 kohaselt peavad liikmesriigid tagama, et LULUCFi sektoris ei ületaks nende arvestuslik heide sidumist (nn negatiivse saldo vältimise kohustus). LULUCFi määrus hõlbustab negatiivse saldo vältimise kohustuse täitmist, kuna võimaldab liikmesriikidel kasutada paindlikkusmeetmeid nii LULUCFi sektori piires kui ka koostoimes jõupingutuste jagamise määrusega (edaspidi „JJM“)
                  2
               . Liikmesriigid, kes ei suuda tasakaalustada oma heidet ühes maa-arvestuskategoorias sidumisega teises maa-arvestuskategoorias, võivad osta teistelt liikmesriikidelt nende kohustusi ületavaid seotud koguseid. Teise võimalusena võivad nad selleks kasutada neile JJMi kohaselt eraldatud heitkoguseid. Samuti saavad liikmesriigid, kellel tekib negatiivne saldo majandatava metsamaa puhul, kasutada teatavatel tingimustel majandatava metsamaa paindlikkusmeedet. Lisaks võivad liikmesriigid teatavatel tingimustel kasutada oma kohustusi ületavaid seotud koguseid oma JJMist tulenevate kohustuste täitmiseks või need järgmisesse nõuete täitmise perioodi üle kanda. LULUCFi määruse kohaselt tuleb liidu vastav arvestussüsteem rakendada liidu registri kaudu. 
            
            
               Uut registrimäärust, JJMi ja LULUCFi määrust tuleb lugeda koos energialiidu juhtimise määrusega,
                  3
                mille artiklis 37 on sätestatud nõuete täitmise tsüklite ajastus. Kõnealused tsüklid peaksid algama pärast riiklike inventuuriandmete põhjalikku läbivaatamist, s.t ajavahemiku 2021–2025 puhul 2027. aastal ja ajavahemiku 2026–2030 puhul 2032. aastal.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               27. märtsil 2018 moodustas komisjon kliimamuutuste poliitika eksperdirühma. Käesoleva delegeeritud määruse ettevalmistamiseks toimusid kliimamuutuste poliitika eksperdirühma koosolekud 2018. aasta 3. aprillil, 18. mail, 11.–12. juunil ja 3. juulil.
            
            
               Koosolekutega seotud dokumendid saadeti ühel ajal Euroopa Parlamendile ja nõukogule, nagu on ette nähtud delegeeritud õigusakte käsitlevas ühisseisukohas, mis on lisatud institutsioonidevahelise parema õigusloome kokkuleppele
                  4
               . Eksperdirühma tähelepanekuid võeti delegeeritud määruse eelnõu ettevalmistamisel arvesse.
            
            
               Peale selle koguti tagasisidet delegeeritud määruse teksti kohta parema õigusloome portaali kaudu nelja nädala jooksul alates 2019. aasta 9. jaanuarist kuni 6. veebruarini. Esitati kolm arvamust – kõik avaliku sektori asutustelt. Saadud märkused sisaldasid argumente või teavet, mis sarnanesid kliimamuutuste poliitika eksperdirühmas toimunud ulatuslike arutelude käigus juba esitatule, seepärast jäi komisjon delegeeritud määruse algse teksti juurde.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Peatükis „Määruse (EL) 2018/841 kohased tehingud“ sätestatakse eeskirjad, mis võimaldavad LULUCFi nõuete täitmist liidu registri kaudu. Artiklitega 59t kuni 59zb kehtestatakse eeskirjad, millega reguleeritakse kasvuhoonegaaside heite läbivaadatud andmete sisestamist LULUCFi nõuete täitmise kontodele, iga liikmesriigi LULUCFi nõuete täitmise konto saldo arvutamist ja nõuete täitmise arvnäitaja kindlaksmääramist igaks LULUCFi nõuete täitmise perioodiks ning LULUCFi määruse artiklite 11 lõike 2 ja artikli 15 lõike 2 kohaste parandusmeetmete kohaldamist. Lisaks sätestatakse kõnealuse peatüki artiklites 59x–59z eeskirjad, mille eesmärk on tagada selliste tehingute täpne arvestus, mis on seotud LULUCFi määruse artiklites 11–13 sätestatud paindlikkusmeetmete kasutamisega. Artiklites 59w ja 59x kehtestatakse eeskirjad maakasutusühikute väljaandmiseks ja selliste ühikute ülekandmiseks LULUCFi nõuete täitmise kontode ning LULUCFi nõuete täitmise kontode ja JJMi nõuete täitmise kontode vahel. Artiklites 59y ja 59z ning XIV lisas on sätestatud eeskirjad, mida on vaja LULUCFi määruse artikli 13 kohase majandatava metsamaa paindlikkusmeetme rakendamiseks. XIII lisa sisaldab nõuet teha LULUCFiga seotud teave avalikult kättesaadavaks.
            
            
               KOMISJONI DELEGEERITUD MÄÄRUS (EL) …/…,
            
            
               6.11.2020,
            
            
               millega muudetakse delegeeritud määrust (EL) 2019/1122 seoses liidu registri toimimisega vastavalt Euroopa Parlamendi ja nõukogu määrusele (EL) 2018/841
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 30. mai 2018. aasta määrust (EL) 2018/841, millega lisatakse maakasutusest, maakasutuse muutusest ja metsandusest tulenev kasvuhoonegaaside heide ja sellest tulenevate kasvuhoonegaaside sidumine 2030. aasta kliima- ja energiapoliitika raamistikku ning millega muudetakse määrust (EL) nr 525/2013 ja otsust nr 529/2013/EL,
                  5
                eriti selle artikli 15 lõiget 1,  
            
            
               ning arvestades järgmist:
            
            
               (1)Komisjoni delegeeritud määruses (EL) 2019/1122
                  6
                on sätestatud Euroopa Parlamendi ja nõukogu direktiivi 2003/87/EÜ
                  7
                alusel loodud liidu registri toimimise eeskirjad.
            
            
               (2)Liidu registri eeskirju tuleks kohandada, et võimaldada arvestatud heite ja sidumise koguse registreerimist vastavalt määrusele (EL) 2018/841 ning tagada kõnealuse määruse artiklites 11, 12 ja 13 sätestatud paindlikkusmeetmete kasutamisega seotud tehingute täpne arvestus. Lisaks peaks liidu register tagama, et ei toimuks ülekandeid, mis ei ole kooskõlas määrusest (EL) 2018/841 tulenevate kohustustega.
            
         
         
            
               (3)Igale liikmesriigile tuleks luua üks nõuete täitmise konto maakasutusest, maakasutuse muutusest ja metsandusest tulenevate kasvuhoonegaaside heite ja nende gaaside sidumise jaoks (edaspidi „LULUCFi nõuete täitmise konto“) ning sellel tuleks registreerida arvestatud heite ja sidumise kogus iga maa-arvestuskategooria kohta. Kui liikmesriigi LULUCFi nõuete täitmise konto saldo on positiivne, peaks liidu register väljastama selle liikmesriigi LULUCFi nõuete täitmise kontole määruse (EL) 2018/841 artikli 4 kohaselt kindlaks määratud koguse maakasutuse leevendusühikuid. Maakasutuse leevendusühikuid tuleks hoida liidu registris üksnes liikmesriikide LULUCFi nõuete täitmise kontodel ning teatavatel tingimustel ja liikmesriigi taotlusel peaks olema lubatud neid üle kanda kõnealuse liikmesriigi sellele nõuete täitmise kontole, mis on mõeldud määrusest (EL) 2018/842
                  8
                tulenevate kohustuste täitmiseks (JJMi nõuete täitmise konto).
            
            
               (4)Et võimaldada määruse (EL) 2018/841 artikli 13 kohast majandatava metsamaa paindlikkusmeetme kasutamist, tuleks liidu registris luua majandatava metsamaa paindlikkusmeetme eraldatud heitkogused. Majandatava metsamaa paindlikkusmeetme eraldatud heitkogused tuleks registreerida selleks otstarbeks loodud liidu kontol ning selliseid eraldatud heitkoguseid peaks olema võimalik üle kanda siis, kui on täidetud määruse (EL) 2018/841 artiklis 13 sätestatud tingimused.
            
            
               (5)Liidu register peaks toetama ka määruse (EL) 2018/841 kohaste vastavuskontrollide rakendamist, võimaldades protsesse kasvuhoonegaaside heite läbivaadatud andmete registreerimiseks LULUCFi nõuete täitmise kontodel, iga liikmesriigi LULUCFi nõuete täitmise konto nõuetele vastavuse arvnäitaja kindlaksmääramiseks iga määruses (EL) 2018/841 sätestatud nõuete täitmise perioodi kohta ning määruse (EL) 2018/841 artikli 11 lõike 2 ja artikli 15 lõike 2 kohaste parandusmeetmete kohaldamiseks.
            
            
               (6)Seepärast tuleks delegeeritud määrust (EL) 2019/1122 vastavalt muuta,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Delegeeritud määrust (EL) 2019/1122 muudetakse järgmiselt.
            
            
               (1)Volitustesse lisatakse järgmine tekst:
            
            
               „võttes arvesse Euroopa Parlamendi ja nõukogu 30. mai 2018. aasta määrust (EL) 2018/841, millega lisatakse maakasutusest, maakasutuse muutusest ja metsandusest tulenev kasvuhoonegaaside heide ja sellest tulenevate kasvuhoonegaaside sidumine 2030. aasta kliima- ja energiapoliitika raamistikku ning millega muudetakse määrust (EL) nr 525/2013 ja otsust nr 529/2013/EL,* eriti selle artikli 15 lõiget 1,
            
            
               _________________________
            
            
               * ELT L 156, 19.6.2018, lk 1.“ 
            
            
               (2)Artiklisse 2 lisatakse järgmine lõik:
            
            
               „Käesolevat määrust kohaldatakse ka määruse (EL) 2018/841 artikli 15 kohaselt registreeritud heite ja sidumise koguste ja väljastatud ühikute suhtes.“
            
            
               (3)Artiklit 3 muudetakse järgmiselt:
            
            
               (a)punkt 12 asendatakse järgmisega:
            
            
               „(12) „tehing“ – protsess liidu registris, mis hõlmab LHÜ, aastaks eraldatud heitkoguse ühiku, maakasutuse leevendusühiku või majandatava metsamaa paindlikkusmeetme eraldatud heitkoguste ülekandmist ühelt kontolt teisele;“;
            
            
               (b)lisatakse järgmised punktid 25, 26 ja 27:
            
            
               „(25) „maakasutuse, maakasutuse muutuse ja metsanduse nõuete täitmise periood“ („LULUCFi nõuete täitmise periood“) – alates 1. jaanuarist 2021 kuni 31. detsembrini 2025 või alates 1. jaanuarist 2026 kuni 31. detsembrini 2030 kestev viieaastane periood, mille jooksul peavad liikmesriigid pidama arvestust kasvuhoonegaaside heite ja sidumise üle, mis toimub määruse (EL) 2018/841 artiklis 2 osutatud maa-arvestuskategooriates;
            
            
               (26) „maakasutuse leevendusühik“ – kohustusi ületav seotud kogus liikmesriigis, mis on kindlaks määratud määruse (EL) 2018/841 artikli 4 kohaselt ja mis võrdub ühe CO2-ekvivalenttonniga;
            
            
               (27) „majandatava metsamaa paindlikkusmeetme eraldatud heitkogus“ – liikmesriikidele majandatava metsamaa paindlikkusmeetme alusel antava kompensatsiooni maksimaalse suuruse, mis on määratud kindlaks määruse (EL) 2018/841 VII lisas, osa, mis võrdub ühe CO2-ekvivalenttonniga.“ 
            
         
         
            
               (4)Artikli 4 lõige 2 asendatakse järgmisega:
            
            
               „2. Liikmesriigid kasutavad liidu registrit direktiivi 2003/87/EÜ artiklis 19, Euroopa Parlamendi ja nõukogu määruse (EL) 2018/842 artiklis 12 ning määruse (EL) 2018/841 artiklis 15 sätestatud kohustuste täitmiseks. Liidu register tagab riiklikele haldajatele ja kontoomanikele käesoleva määrusega ette nähtud protsessid.“
            
            
               (5)Artikli 7 lõige 5 asendatakse järgmisega:
            
            
               „5. Põhihaldaja, pädevad asutused ja riiklikud haldajad viivad läbi üksnes selliseid protsesse, mis on vajalikud nende ülesannete täitmiseks kooskõlas direktiiviga 2003/87/EÜ ning määrustega (EL) 2018/842 ja (EL) 2018/841.“
            
            
               (6)Artikkel 12 asendatakse järgmisega:
            
            
               „Artikkel 12 
               Põhihaldaja hallatavate kontode avamine
            
            
               1. Põhihaldaja avab kõik HKSi halduskontod liidu registris, ELi AEHÜde üldkoguse konto, määruse (EL) 2018/842 kohase kustutamiskonto (edaspidi „JJMi kustutamiskonto“), ELi II lisa AEHÜde üldkoguse konto, ELi JJMi tagavarareservi konto, igale liikmesriigile ühe JJMi nõuete täitmise konto nõuete täitmise perioodi iga aasta jaoks, maakasutusest, maakasutuse muutusest ja metsandusest tuleneva kasvuhoonegaaside heite ja nende gaaside sidumisega seotud ELi nõuete täitmise konto (edaspidi „ELi LULUCFi nõuete täitmise konto“), ELi LULUCFi kustutamiskonto, majandatava metsamaa paindlikkusmeetme eraldatud heitkoguste üldkoguse konto (edaspidi „ELi MMPEHde üldkoguse konto“) ning igale liikmesriigile ühe LULUCFi nõuete täitmise konto iga LULUCFi nõuete täitmise perioodi jaoks. 
            
            
               2. Artikli 7 lõike 1 kohaselt määratud riiklik haldaja tegutseb riikliku JJMi nõuete täitmise konto ja LULUCFi nõuete täitmise konto volitatud esindajana.“
            
            
               (7)Lisatakse artikkel 27b:
            
            
               „Artikkel 27b
            
            
               LULUCFi nõuete täitmise konto sulgemine
            
            
               1. Põhihaldaja sulgeb LULUCFi nõuete täitmise konto mitte varem kui üks kuu pärast kõnealuse konto nõuetele vastavuse arvnäitaja kindlaksmääramist vastavalt artiklile 59za ja pärast kontoomaniku eelnevat teavitamist.
            
            
               2. Põhihaldaja tagab, et liidu register kannab liikmesriikide LULUCFi nõuete täitmise sellistelt kontodelt, mille saldo on sulgemise ajal positiivne, kõik sinna jäänud maakasutuse leevendusühikud (edaspidi „MLÜd“), AEHÜd või majandatava metsamaa paindlikkusmeetme eraldatud heitkogused (edaspidi „MMPEHd“) üle ELi LULUCFi kustutamiskontole.“
            
            
               (8)IIA jaotisesse lisatakse järgmine peatükk:
            
            
               „2. PEATÜKK 
            
            
               Määruse (EL) 2018/841 kohased tehingud
            
            
               Artikkel 59t 
               LULUCFi asjakohaste andmete sisestamine 
               
            
               1. Pärast seda, kui on tehtud kättesaadavaks asjakohased kasvuhoonegaaside heite läbivaadatud andmed asjaomase nõuete täitmise perioodi kohta vastavalt 2027. ja 2032. aastal, sisestab põhihaldaja õigel ajal vastava LULUCFi nõuete täitmise perioodi kohta liikmesriigi LULUCFi nõuete täitmise kontole arvestatud heite või arvestatud sidumise kogused määruse (EL) 2018/841 artiklis 2 osutatud igas maa-arvestuskategoorias. 
            
            
               2. Põhihaldaja sisestab asjaomase nõuete täitmise perioodi kohta ELi LULUCFi nõuete täitmise kontole ka kõigis maa-arvestuskategooriates kõigis liikmesriikides arvestatud koguheite ja arvestatud kogusidumise summa.
            
            
               Artikkel 59u 
               Liikmesriikide ja ELi LULUCFi nõuete täitmise kontode saldo arvutamine
            
         
         
            
               Pärast LULUCFi asjakohaste andmete sisestamist vastavalt artiklile 59t tagab põhihaldaja, et liidu register arvutab liikmesriikide ja ELi LULUCFi nõuete täitmise kontode saldo, milleks lahutatakse vastaval LULUCFi nõuete täitmise kontol olevast sidumise üldkogusest samal LULUCFi nõuete täitmise kontol oleva heite üldkogus.
            
            
               Artikkel 59v 
               MLÜde loomine
            
            
               1. Kui liikmesriigi LULUCFi nõuete täitmise konto artikli 59u kohaselt arvutatud saldo on positiivne, loob põhihaldaja selle liikmesriigi LULUCFi nõuete täitmise kontole kohustusi ületavale seotud kogusele vastava arvu MLÜsid. 
            
            
               2. MLÜsid võib üle kanda üksnes teistele LULUCFi nõuete täitmise kontodele vastavalt määruse (EL) 2018/841 artiklites 11 ja 12 sätestatud tingimustele ning asjaomase liikmesriigi JJMi nõuete täitmise kontole vastavalt käesoleva määruse artiklis 59k sätestatud tingimustele. 
            
            
               Artikkel 59w 
               MLÜde ülekanded LULUCFi nõuete täitmise kontode vahel
            
            
               1. Põhihaldaja tagab, et MLÜsid omava liikmesriigi taotlusel kannab liidu register taotletud koguse MLÜsid taotluse esitanud liikmesriigi LULUCFi nõuete täitmise kontolt üle mistahes järgmisele kontole:
            
            
               (a)kõnealuse liikmesriigi LULUCFi nõuete täitmise konto, mis vastab teisele LULUCFi nõuete täitmise perioodile;  
            
            
               (b)teise liikmesriigi LULUCFi nõuete täitmise konto. 
            
            
               2. Lõikes 1 osutatud ülekandeid ei tehta, kui liikmesriigi taotlus esitatakse pärast asjaomase nõuete täitmise perioodi nõuetele vastavuse arvnäitaja kindlaksmääramist. 
                     
            
            
               3. Põhihaldaja tagab, et käesoleva artikli lõike 1 punkti b kohaselt üle kantavaid MLÜsid kasutatakse üksnes selleks, et täita vastuvõtva liikmesriigi kohustusi, mis tulenevad määruse (EL) 2018/841 artiklist 4. Liidu register blokeerib iga järgneva MLÜde ülekande vastuvõtva liikmesriigi LULUCFi nõuete täitmise kontolt selle riigi JJMi nõuete täitmise kontole.
            
            
               Artikkel 59x 
               MLÜde ja AEHÜde ülekanded LULUCFi nõuete täitmise kontode ja JJMi nõuete täitmise kontode vahel
            
            
               1. Põhihaldaja tagab, et liidu register teeb kindlaks ja näitab MLÜsid omava liikmesriigi LULUCFi nõuete täitmise kontol nende MLÜde kogust, mida võib üle kanda asjaomase liikmesriigi JJMi nõuete täitmise kontole, milleks lahutatakse kõnealusel LULUCFi nõuete täitmise kontol olevate MLÜde üldkogusest nendest maa-arvestuskategooriatest pärinevad MLÜd, mis ei ole määruse (EL) 2018/842 artikli 7 kohaselt ülekandekõlbulikud.
            
            
               2. Põhihaldaja tagab, et MLÜsid omava liikmesriigi taotlusel kannab liidu register taotletud koguse MLÜsid taotluse esitanud liikmesriigi LULUCFi nõuete täitmise kontolt üle selle liikmesriigi JJMi nõuete täitmise kontole. Sellist üleannet ei tehta, kui artiklis 59k sätestatud tingimused ei ole täidetud.
            
            
               3. Kui liikmesriigi LULUCFi nõuete täitmise konto artikli 59u kohaselt arvutatud saldo on negatiivne, tagab põhihaldaja, et liikmesriigi taotlusel kannab liidu register taotletud koguse AEHÜsid taotluse esitanud liikmesriigi mis tahes JJMi nõuete täitmise kontolt üle selle liikmesriigi LULUCFi nõuete täitmise kontole. Sellist ülekannet ei tehta järgmistel juhtudel:
            
            
               (a)liikmesriik esitas taotluse kanda üle AEHÜsid koguses, mis on suurem kui kogus, mida on vaja selleks, et viia asjaomasele LULUCFi nõuete täitmise perioodile vastav kõnealuse liikmesriigi LULUCFi nõuete täitmise konto artikli 59u kohaselt arvutatud saldo nulli; 
            
            
               (b)liikmesriik esitab taotluse pärast asjaomase nõuete täitmise perioodi nõuetele vastavuse arvnäitaja kindlaksmääramist; 
            
            
               (c)asjaomase JJMi nõuete täitmise konto olek ei luba ülekannet teha.
            
            
               4. Põhihaldaja tagab, et käesoleva artikli lõike 3 kohaselt üle kantavaid AEHÜsid kasutatakse üksnes selleks, et täita vastuvõtva liikmesriigi kohustusi, mis tulenevad määruse (EL) 2018/841 artiklist 4. Liidu register blokeerib iga järgneva AEHÜde ülekande vastuvõtva liikmesriigi LULUCFi nõuete täitmise kontolt teiste liikmesriikide LULUCFi nõuete täitmise kontodele.
            
            
               Artikkel 59y 
               Majandatava metsamaa paindlikkusmeetme eraldatud heitkoguste (MMPEHd) loomine
            
            
               1. Põhihaldaja loob 1. jaanuarist 2021 kuni 31. detsembrini 2025 kestva LULUCFi nõuete täitmise perioodi alguses ELi MMPEHde üldkoguse kontol sellise arvu MMPEHsid, mis on võrdne kõigile liikmesriikidele vastavalt XIV lisale perioodil 2021–2030 kasutada olevate MMPEHde maksimumkoguste summaga.
            
         
         
            
               2. MMPEHd sobivad üksnes selleks, et tasakaalustada asjaomase liikmesriigi majandatava metsamaa arvestuskategooria teatavaid heitkoguseid, et täita sellele liikmesriigile määruse (EL) 2018/841 artikliga 4 pandud kohustusi. MMPEHsid võib üle kanda ELi MMPEHde üldkoguse kontolt üksnes asjaomase liikmesriigi LULUCFi nõuete täitmise kontole.  
            
            
               Artikkel 59z 
               MMPEHde ülekandmine liikmesriigi LULUCFi nõuete täitmise kontole
            
            
               1. Põhihaldaja tagab, et liikmesriigi taotlusel kannab liidu register taotletud koguse MMPEHsid ELi MMPEHde üldkoguse kontolt üle taotluse esitanud liikmesriigi LULUCFi nõuete täitmise kontole. Sellist ülekannet ei tehta järgmistel juhtudel:
            
            
               (a)asjaomasele LULUCFi nõuete täitmise perioodile vastav kõnealuse liikmesriigi LULUCFi nõuete täitmise konto artikli 59u kohaselt arvutatud saldo on null või positiivne; 
            
            
               (b)liikmesriik esitas taotluse kanda üle MMPEHsid koguses, mis on suurem kui kogus, mida on vaja selleks, et viia asjaomasele LULUCFi nõuete täitmise perioodile vastav kõnealuse liikmesriigi LULUCFi nõuete täitmise konto artikli 59u kohaselt arvutatud saldo nulli;
            
            
               (c)asjaomasele LULUCFi nõuete täitmise perioodile vastav ELi LULUCFi nõuete täitmise konto saldo, mille arvutamisel on võetud arvesse artikli 59x kohaseid ülekandeid, on negatiivne; 
            
            
               (d)liikmesriik esitas taotluse kanda üle MMPEHsid koguses, mis on suurem kui XIV lisas sätestatud piirmäärad, mis on vajaduse korral uuesti arvutatud, võttes arvesse sama liikmesriigi eelmisi käesoleva artikli kohaseid taotlusi; 
            
            
               (e)liikmesriik esitas taotluse kanda üle MMPEHsid koguses, mis on suurem kui neeldajate kogus, mis on arvestatud heitena võrreldes metsa heitkoguse võrdlustasemega asjaomase liikmesriigi majandatava metsamaa arvestuskategoorias; 
            
            
               (f)liikmesriik esitab taotluse pärast asjaomase nõuete täitmise perioodi nõuetele vastavuse arvnäitaja kindlaksmääramist; 
            
            
               (g)liikmesriik ei ole lisanud oma määruse (EL) 2018/1999
                  9
                artikli 15 kohaselt esitatud strateegiasse käimasolevaid või kavandatavaid spetsiifilisi meetmeid, et tagada metsade neeldajate ja talletajate säilimine või tõhustamine.
            
            
               2. Et vältida topeltarvestust, tagab põhihaldaja, et käesoleva artikli esimese lõigu kohase ülekande tegemisel lahutab liidu register taotluse esitanud liikmesriigi LULUCFi nõuete täitmise kontole üle kantud kogusele vastava MMPEHde koguse ELi MMPEHde üldkoguse kontolt.
            
            
               Artikkel 59za 
               Nõuetele vastavuse arvnäitajate kindlaksmääramine ja nõuete sundtäitmine
            
            
               1. Põhihaldaja tagab, et pärast liidu õigusaktides määruse (EL) 2018/841 artiklite 11, 12 ja 13 kohaste paindlikkusmeetmete kasutamiseks sätestatud ajavahemikku määrab liidu register kindlaks iga liikmesriigi LULUCFi nõuete täitmise konto nõuetele vastavuse arvnäitaja, milleks lahutatakse asjaomasel LULUCFi nõuete täitmise kontol olevate MLÜde, AEHÜde ja MMPEHde summast arvestatud heite üldkogus.
            
            
               2. Kui liikmesriigi nõuete täitmise konto lõike 1 kohaselt kindlaks määratud nõuetele vastavuse arvnäitaja on negatiivne, tagab põhihaldaja, et liidu register kannab asjaomase liikmesriigi asjakohaste aastate JJMi nõuete täitmise kontodelt võrdsete osadena selle liikmesriigi LULUCFi nõuete täitmise kontole üle sellise AEHÜde koguse, mis on vajalik selleks, et viia nõuetele vastavuse arvnäitaja väärtus nulli.  
            
            
               3. Kui liikmesriigi nõuete täitmise konto lõike 1 kohaselt kindlaks määratud nõuetele vastavuse arvnäitaja on positiivne, tagab põhihaldaja, et liidu register kannab kõik allesjäänud MLÜd ELi LULUCFi kustutamiskontole, et viia nõuetele vastavuse arvnäitaja väärtus nulli.
            
            
               4. Lõike 2 kohase sundtäitmise korral tagab põhihaldaja, et liidu register arvutab uuesti asjaomase LULUCFi nõuete täitmise konto nõuetele vastavuse arvnäitaja, võttes arvesse ülekantud AEHÜde kogust.
            
            
            
               Artikkel 59zb 
               Parandusmeetmed 
            
            
               1. Kui liikmesriik ei täida määruse (EL) 2018/1999 artikli 26 lõikes 3 sätestatud seirenõudeid, keelab põhihaldaja sellel liikmesriigil ajutiselt MLÜde käesoleva määruse artikli 59w kohase teistele kontodele või teistesse perioodidesse ülekandmise või MMPEHde käesoleva määruse artikli 59z kohase kasutamise, blokeerides asjaomasele LULUCFi nõuete täitmise perioodile vastavalt kõnealuse liikmesriigi LULUCFi nõuete täitmise kontolt ja sellele kontole tehtavad tehingud. Põhihaldaja muudab liikmesriigi LULUCFi nõuete täitmise konto oleku avatust blokeerituks.
            
            
               2. Sellise liikmesriigi taotluse korral, kes tõendab, et ta täidab lõikes 1 osutatud seirenõudeid, muudab põhihaldaja selle liikmesriigi LULUCFi nõuete täitmise konto oleku blokeeritust avatuks.“
            
         
         
            
               (9)Artikli 70 lõige 2 asendatakse järgmisega:
            
            
               „2. Põhihaldaja tagab, et ELi tehingulogi teeb kõigi protsesside automaatseid kontrolle ja võtab seejuures arvesse käesoleva määruse artikliga 75 ette nähtud andmevahetuse ja tehnilisi kirjeldusi, et teha kindlaks nõuete rikkumisi ja kõrvalekaldeid, mille puhul ei vasta kavandatud protsess direktiivis 2003/87/EÜ, määrustes (EL) 2018/842 ja (EL) 2018/841 ning käesolevas määruses sätestatud nõuetele.“
            
            
               (10)Delegeeritud määruse (EL) 2019/1122 I lisa muudetakse vastavalt käesoleva määruse I lisale.
            
            
               (11)Delegeeritud määruse (EL) 2019/1122 XIII lisa muudetakse vastavalt käesoleva määruse II lisale. 
            
            
               (12)Delegeeritud määrusele (EL) 2019/1122 lisatakse XIV lisa, nagu see on esitatud käesoleva määruse III lisas.
            
            
               Artikkel 2 
                  Jõustumine
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Seda kohaldatakse alates 1. jaanuarist 2021.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 6.11.2020
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        Euroopa Parlamendi ja nõukogu 30. mai 2018. aasta määrus (EL) 2018/841, millega lisatakse maakasutusest, maakasutuse muutusest ja metsandusest tulenev kasvuhoonegaaside heide ja sellest tulenevate kasvuhoonegaaside sidumine 2030. aasta kliima- ja energiapoliitika raamistikku ning millega muudetakse määrust (EL) nr 525/2013 ja otsust nr 529/2013/EL (ELT L 156, 19.6.2018, lk 1).
               
               
                  
                     (2)
                  
                        Euroopa Parlamendi ja nõukogu 30. mai 2018. aasta määrus (EL) 2018/842, milles käsitletakse liikmesriikide kohustust vähendada kasvuhoonegaaside heidet aastatel 2021–2030, millega panustatakse kliimameetmetesse, et täita Pariisi kokkuleppega võetud kohustused, ning millega muudetakse määrust (EL) 525/2013 (ELT L 156, 19.6.2018, lk 26).
               
               
                  
                     (3)
                  
                        Euroopa Parlamendi ja nõukogu 11. detsembri 2018. aasta määrus (EL) 2018/1999, milles käsitletakse energialiidu ja kliimameetmete juhtimist ning millega muudetakse Euroopa Parlamendi ja nõukogu määrusi (EÜ) nr 663/2009 ja (EÜ) nr 715/2009, Euroopa Parlamendi ja nõukogu direktiive 94/22/EÜ, 98/70/EÜ, 2009/31/EÜ, 2009/73/EÜ, 2010/31/EL, 2012/27/EL ja 2013/30/EL ning nõukogu direktiive 2009/119/EÜ ja (EL) 2015/652 ning tunnistatakse kehtetuks Euroopa Parlamendi ja nõukogu määrus (EL) nr 525/2013 (ELT L 328, 21.12.2018, lk 1).
               
               
                  
                     (4)
                  
                        Euroopa Parlamendi, Euroopa Liidu Nõukogu ja Euroopa Komisjoni vahel 13. aprillil 2016 sõlmitud institutsioonidevaheline parema õigusloome kokkulepe (ELT L 123, 12.5.2016, lk 1).
               
               
                  
                     (5)
                  
                        ELT L 156, 19.6.2018, lk 1.
               
               
                  
                     (6)
                  
                        Komisjoni 12. märtsi 2019. aasta delegeeritud määrus (EL) 2019/1122, millega täiendatakse Euroopa Parlamendi ja nõukogu direktiivi 2003/87/EÜ seoses liidu registri toimimisega (ELT L 177, 2.7.2019, lk 3).
               
               
                  
                     (7)
                  
                        Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse liidus kasvuhoonegaaside lubatud heitkoguse ühikutega kauplemise süsteem ja muudetakse nõukogu direktiivi 96/61/EÜ (ELT L 275, 25.10.2003, lk 32). 
               
               
                  
                     (8)
                  
                        Euroopa Parlamendi ja nõukogu 30. mai 2018. aasta määrus (EL) 2018/842, milles käsitletakse liikmesriikide kohustust vähendada kasvuhoonegaaside heidet aastatel 2021–2030, millega panustatakse kliimameetmetesse, et täita Pariisi kokkuleppega võetud kohustused, ning millega muudetakse määrust (EL) 525/2013 (ELT L 156, 19.6.2018, lk 26).
               
               
                  
                     (9)
                  
                        Euroopa Parlamendi ja nõukogu 11. detsembri 2018. aasta määrus (EL) 2018/1999, milles käsitletakse energialiidu ja kliimameetmete juhtimist ning millega muudetakse Euroopa Parlamendi ja nõukogu määrusi (EÜ) nr 663/2009 ja (EÜ) nr 715/2009, Euroopa Parlamendi ja nõukogu direktiive 94/22/EÜ, 98/70/EÜ, 2009/31/EÜ, 2009/73/EÜ, 2010/31/EL, 2012/27/EL ja 2013/30/EL ning nõukogu direktiive 2009/119/EÜ ja (EL) 2015/652 ning tunnistatakse kehtetuks Euroopa Parlamendi ja nõukogu määrus (EL) nr 525/2013 (ELT L 328, 21.12.2018, lk 1).
               
            
      
    ---documentbreak--- 
      
         
         
            
               I LISA
            
            
               Delegeeritud määruse (EL) 2019/1122 I lisa tabelisse I-II lisatakse järgmised read: 
            
            
            
                     
                        Kontoliik
                     
                  
                  
                     
                        Kontoomanik
                     
                  
                  
                     
                        Kontohaldaja
                     
                  
                  
                     
                        Sellist liiki kontode arv
                     
                  
                  
                     
                        AEHÜ
                     
                  
                  
                     
                        Arvestatud heide / 
                        Arvestatud sidumine
                     
                  
                  
                     
                        MLÜ
                     
                  
                  
                     
                        MMPEH
                     
                  
               
                     
                        ELi LULUCFi nõuete täitmise konto
                     
                  
                  
                     
                        EL
                     
                  
                  
                     
                        põhihaldaja
                     
                  
                  
                     
                        1
                     
                  
                  
                     
                        ei
                     
                  
                  
                     
                        jah
                     
                  
                  
                     
                        ei
                     
                  
                  
                     
                        ei
                     
                  
               
                     
                        ELi LULUCFi kustutamiskonto
                     
                  
                  
                     
                        EL
                     
                  
                  
                     
                        põhihaldaja
                     
                  
                  
                     
                        1
                     
                  
                  
                     
                        jah
                     
                  
                  
                     
                        jah
                     
                  
                  
                     
                        jah
                     
                  
                  
                     
                        jah
                     
                  
               
                     
                        ELi MMPEHde üldkoguse konto
                     
                  
                  
                     
                        EL
                     
                  
                  
                     
                        põhihaldaja
                     
                  
                  
                     
                        1
                     
                  
                  
                     
                        ei
                     
                  
                  
                     
                        ei
                     
                  
                  
                     
                        ei
                     
                  
                  
                     
                        jah
                     
                  
               
                     
                        LULUCFi nõuete täitmise konto
                     
                  
                  
                     
                        liikmesriik
                     
                  
                  
                     
                        põhihaldaja
                     
                  
                  
                     
                        igal liikmesriigil üks kummagi nõuete täitmise perioodi kohta
                     
                  
                  
                     
                        jah
                     
                  
                  
                     
                        jah
                     
                  
                  
                     
                        jah
                     
                  
                  
                     
                        jah
                     
                  
               
            
               II LISA
            
            
               Delegeeritud määruse (EL) 2019/1122 XIII lisa muudetakse järgmiselt.
            
            
            
               (1)II punkti lisatakse punkt 7a:
            
            
               „7a.
                     Põhihaldaja teeb avalikult kättesaadavaks järgmise teabe iga LULUCFi nõuete täitmise konto kohta ja ajakohastab seda 24 tunni jooksul, kui see on asjakohane:
            
            
               (a)teave kontot omava liikmesriigi kohta;
            
            
               (b)iga LULUCFi nõuete täitmise konto olek vastavalt artiklile 9;
            
            
               (c)artikli 59t kohased LULUCFi asjakohased andmed;
            
            
               (d)liikmesriikide ja ELi LULUCFi nõuete täitmise kontode saldo vastavalt artiklile 59u;
            
            
               (e)igal liikmesriigi LULUCFi nõuete täitmise kontol olev MLÜde kogus;
            
            
               (f)igal liikmesriigi LULUCFi nõuete täitmise kontol olev selliste MLÜde kogus, mida võib üle kanda JJMi nõuete täitmise kontole;
            
            
               (g)iga LULUCFi nõuete täitmise konto nõuetele vastavuse arvnäitaja vastavalt artiklile 59za:
            
            
               i)A – nõuded on täidetud,
            
            
               ii)I – nõuded ei ole täidetud;
            
         
         
            
               (h)teave MLÜde ülekannete kohta LULUCFi nõuete täitmise kontode vahel vastavalt artiklile 59w ning LULUCFi nõuete täitmise kontode ja JJMi nõuete täitmise kontode vahel vastavalt artiklitele 59k ja 59x;
            
            
               (i)teave AEHÜde ülekannete kohta JJMi nõuete täitmise kontode ja LULUCFi nõuete täitmise kontode vahel vastavalt artiklitele 59x ja 59za;
            
            
               (j)teave MMPEHde ülekannete kohta ELi MMPEHde üldkoguse kontolt liikmesriikide LULUCFi nõuete täitmise kontodele;
            
            
               (k)järgmine teave iga lõpuleviidud tehingu kohta:
            
            
               i)selle kontoomaniku nimi ja tunnuskood, kelle kontolt ülekanne tehakse;
            
            
               ii)selle kontoomaniku nimi ja tunnuskood, kelle kontole ülekanne tehakse;
            
            
               iii)tehinguga hõlmatud MLÜde ja MMPEHde kogus; 
            
            
               iv)tehingu tunnuskood;
            
            
               v)tehingu lõpuleviimise kuupäev ja kellaaeg (Kesk-Euroopa aja järgi);
            
            
               vi)tehingu liik.“;
            
            
               (1)II punkti lisatakse punkt 9:
            
            
               „9.
                     Liidu register näitab liidu registri veebisaidi selles osas, millele pääseb juurde ainult LULUCFi nõuete täitmise konto omanik, järgmist teavet, mida ajakohastatakse reaalajas:
            
            
               (a)konto praegused hoiused;
            
            
               (b)asjaomase kontoomaniku poolt algatatud kavandatavate tehingute loetelu koos järgmiste andmetega iga kavandatava tehingu kohta:
            
            
               i)punkti 7a alapunktis k osutatud elemendid;
            
            
               ii)tehingu algatamise ettepaneku tegemise kuupäev ja kellaaeg (Kesk-Euroopa aja järgi);
            
            
               iii)kõnealuse kavandatava tehingu praegune olek;
            
            
               iv)kõik vastusekoodid, mis on saadud pärast registri ja ELi tehingulogi tehtud kontrolli;
            
            
               (c)lõpuleviidud tehingute tulemusena asjaomasele kontole kantud MLÜde ja MMPEHde nimekiri koos punkti 7a alapunktis k osutatud elementidega iga tehingu kohta;
            
            
               (d)lõpuleviidud tehingute tulemusena asjaomaselt kontolt üle kantud MLÜde nimekiri, koos punkti 7a alapunktis k osutatud elementidega iga tehingu kohta.“
            
         
         
            
            
               III LISA
            
            
            
               „XIV LISA
            
            
               Liikmesriikidele kasutada olevate majandatava metsamaa paindlikkusmeetme eraldatavate heitkoguste maksimumkogus ajavahemikus 2021–2030
            
            
            
                     
                        liikmesriik
                     
                  
                  
                     
                        MMPEHde maksimumkogus ajavahemikuks 2021–2030 
                     
                  
               
                     
                        Belgia
                     
                  
                  
                     
                        2200000
                     
                  
               
                     
                        Bulgaaria
                     
                  
                  
                     
                        5600000
                     
                  
               
                     
                        Tšehhi Vabariik
                     
                  
                  
                     
                        3100000
                     
                  
               
                     
                        Taani
                     
                  
                  
                     
                        100000
                     
                  
               
                     
                        Saksamaa
                     
                  
                  
                     
                        27600000
                     
                  
               
                     
                        Eesti
                     
                  
                  
                     
                        9800000
                     
                  
               
                     
                        Iirimaa
                     
                  
                  
                     
                        200000
                     
                  
               
                     
                        Kreeka
                     
                  
                  
                     
                        1000000
                     
                  
               
                     
                        Hispaania
                     
                  
                  
                     
                        15900000
                     
                  
               
                     
                        Prantsusmaa
                     
                  
                  
                     
                        61500000
                     
                  
               
                     
                        Horvaatia
                     
                  
                  
                     
                        9600000
                     
                  
               
                     
                        Itaalia
                     
                  
                  
                     
                        14500000
                     
                  
               
                     
                        Küpros
                     
                  
                  
                     
                        30000
                     
                  
               
                     
                        Läti
                     
                  
                  
                     
                        25600000
                     
                  
               
                     
                        Leedu
                     
                  
                  
                     
                        3400000
                     
                  
               
                     
                        Luksemburg
                     
                  
                  
                     
                        300000
                     
                  
               
                     
                        Ungari
                     
                  
                  
                     
                        900000
                     
                  
               
                     
                        Malta
                     
                  
                  
                     
                        0
                     
                  
               
                     
                        Madalmaad
                     
                  
                  
                     
                        300000
                     
                  
               
                     
                        Austria
                     
                  
                  
                     
                        17100000
                     
                  
               
                     
                        Poola
                     
                  
                  
                     
                        22500000
                     
                  
               
                     
                        Portugal
                     
                  
                  
                     
                        6200000
                     
                  
               
                     
                        Rumeenia
                     
                  
                  
                     
                        13400000
                     
                  
               
                     
                        Sloveenia
                     
                  
                  
                     
                        17200000
                     
                  
               
                     
                        Slovakkia
                     
                  
                  
                     
                        6500000
                     
                  
               
                     
                        Soome 
                     
                  
                  
                     
                        54100000
                     
                  
               
                     
                        Rootsi
                     
                  
                  
                     
                        47500000
                     
                  
               
                     
                        Ühendkuningriik
                     
                  
                  
                     
                        3300000“